laion/Wikipedia-Exotic huggingface dataset:
Victor Stenger

Victor John Stenger (29. jaanuar 1935 Bayonne, New Jersey, USA – 27. august 2014 Hawaii osariik) oli ameerika osakestefüüsik ja teaduskirjanik. Ta sündis töölisperekonnas. Tema isa oli leedu immigrant ja ema ungari immigrantide tütar. Stenger lõpetas 1956. aastal Newarki Insenerikolledži (praegu New Jersey Tehnoloogiainstituut) bakalaureusekraadiga elektrotehnikas ning sai California Ülikoolist Los Angeleses 1958. aastal magistrikraadi ja 1963. aastal doktorikraadi füüsikas. Ta töötas peamiselt Hawaii Ülikooli füüsikaosakonnas (professor 1973–2000), kus ta 2000. aastal emeriteerus ja asus Colorado Ülikooli filosoofia adjunktprofessori ametikohale. Stengeri teadushuvid olid seotud gluuonite, kvarkide, veidrate osakeste ja neutriinode uurimisega; peamised uurimisalad olid neutriinoastronoomia ja kõrge energiaga gammakiirgus. Stenger oli filosoofilise naturalismi, teadusliku skeptitsismi ja ateismi pooldaja. Ta oli intelligentse disaini ja antroopsusprintsiibi põhimõtte agressiivse kasutamise kriitik. Ta kritiseeris korduvalt neid, kes kutsuvad üles nägema kvantmehaanika iseärasustes paranormaalsete või üleloomulike nähtuste või müstitsismi ilminguid ning kirjutas raamatuid ja artikleid, mille eesmärk oli tänapäevase pseudoteaduse paljastamine. Tuntud Iisraeli müstifikaator Uri Geller kaebas 1992. aastal Stengeri ja kirjastuse Prometheus Books kohtusse moraalse kahjutasu nõudega 4 miljonit dollarit, väites, et nad on kahtluse alla seadnud tema ekstrasensoorsed võimed. Kohus jättis Gelleri nõude rahuldamata ja jättis kohtukulud tema kanda. 1988 – Not by Design: The Origin of the Universe. Prometheus Books 1990 – Physics and Psychics: The Search for a World Beyond the Senses. Prometheus Books 1995 – The Unconscious Quantum: Metaphysics in Modern Physics and Cosmology. Prometheus Books 2000 – Timeless Reality: Symmetry, Simplicity, and Multiple Universes. Prometheus Books 2003 – Has Science Found God? The Latest Results in the Search for Purpose in the Universe. Prometheus Books 2006 – The Comprehensible Cosmos: Where Do the Laws of Physics Come From?. Prometheus Books 2007 – God: The Failed Hypothesis: How Science Shows That God Does Not Exist. Prometheus Books 2009 – Quantum Gods: Creation, Chaos, and the Search for Cosmic Consciousness. Prometheus Books 2009 – The New Atheism: Taking a Stand for Science and Reason. Prometheus Books 2011 – The Fallacy of Fine-Tuning: Why the Universe Is Not Designed for Us. Prometheus Books 2012 – God and the Folly of Faith: The Incompatibility of Science and Religion. Prometheus Books 2013 – God and the Atom. Prometheus Books 2014 – God and the Multiverse. Prometheus Books Curriculum Vitae. webcitation.org  Victor Stenger – pildid, videod ja helifailid Wikimedia Commonsis Victor Stenger - The Future of Naturalism Interview. Youtube, 3. detsember 2007
Dunte (täpsustus)

Dunte võib tähendada järgmist: Dunte, asula Lätis Dunte (suguvõsa), kaupmehe- ja aadlisuguvõsa Dunte mõis, rüütlimõis Lätis Liepupe kihelkonnas Dunte mõis (Riia), suvemõis Lätis Riias
Amur

Amur võib tähendada järgmist: Amur (laev), Venemaa miiniveeskaja Amur (ettevõte), Venemaa autotehas Amur (Ukraina), Dnipro linnaosa, varem küla ... Amuri sild Amuur
Ande

Ande võib tähendada järgmist: Ande on Eesti illustreerija Ande Kaalepi pseudonüüm Ande (eesnimi) Ande (perekonnanimi) ... Andé
Aron

Aron võib tähendada järgmist: Aron (laulja), Soome laulja Aron (Mayenne), Prantsusmaa haldusüksus Aron (eesnimi), mehenimi Aron (jääkaru), jääkaru Arona vald Aaron
Lääne-Virumaa vapp

Lääne-Virumaa vapp on Eestis asuva Lääne-Viru maakonna vapp. Vapp on registreeritud 26. septembril 1996. Lääne-Viru maakonna vapil on sinisel kilbil paremalt eenduv hõbedane müüritisega linnusemüür, mis lõpeb kuldse katusega torniga, ja müüri kohal on ristamisi kaks hõbedast mõõka. Praegune Lääne-Virumaa vapp tuleneb Virumaa vapist, aga heraldikanõukogu soovitusel asendati punane kuldsega. Virumaa sai esimest korda vapi 1928. aastal ning esialgne kuju püsis 1937. aastani. Vapp oli enam-vähem praeguse sarnane, erinevusi oli vaid tornikiivri ja mõõkade kujus. Vapil kujutatud lossi ja müüri on tõlgendatud kaitsena Idast tuleva vaenlase vastu, hoidmaks oma kultuuri ja vabadust. Lääne-Virumaa lipp "Lääne-Viru maakonna vapp, lipp ja teenetemärk | Riigikantselei". riigikantselei.ee. Vaadatud 17. juulil 2024. Lääne-Viru maakonna sümboolika Riigikantselei lehel
Artur Sagadejev

Artur Vladimirovitš Sagadejev (vene keeles: Арту́р Влади́мирович Сагаде́ев; 24. veebruar 1931, Kaasan, Tatari ANSV, Vene NFSV, NSVL — 22. jaanuar 1997, Moskva, Venemaa) oli vene orientalist, araabia filosoofia ajaloo spetsialist. Filosoofiadoktor. Sarjas "Mineviku mõtlejaid" («Мыслители прошлого») on ilmunud tema sulest Averroese ja Avicenna elulood.
Mihhail I (Kiievi metropoliit)

Mihhail I (surnud 992) oli esimene Kiievi metropoliidi (митрополит Київський) tiitlit kandnud õigeusu vaimulik, kes tegutses Vana-Vene riigis 10. sajandi lõpus.
Manjava skiita

Manjava skiita (ukraina keeles Скит Манявський; ka Хресто-Воздвиженський чоловічий монастир 'Risti Ülendamise meesklooster') on Ukraina Õigeusu Kiriku klooster, mis asub Ukrainas Manjava küla juures Ivano-Frankivski oblastis. Kellatorn
Lääne-Virumaa lipp

Lääne-Virumaa lipp on Eestis asuva Lääne-Viru maakonna lipp. Lipp on registreeritud 26. septembril 1996. Lääne-Viru maakonna lipp koosneb kahest võrdse laiusega horisontaalsest värvilaiust, millest ülemine laid on valge ja alumine roheline. Valge laiu keskel on maakonna eritunnusena Lääne-Virumaa vapp. Lipu laiuse ja pikkuse suhe on 7:11 ning normaalsuurus 105×165 cm. Lääne-Virumaa vapp Eesti maakondade lipud ja vapid Riigikantselei lehel
Vally Mõistlik

Vally Mõistlik (21. mai 1928 Tallinn – 24. veebruar 2019 Järvakandi) oli eesti korvpallur ja Tallinna Linnateatri asutajaliige. Vally Mõistlik lõpetas 1947 Tallinna 4. keskkooli. Aastal 1944 hakkas ta korvpalli mängima Joann Lõssovi treeningutel, hiljem juhendasid teda ka Heino Kruus ja Valentin Steinberg. 1946–1958 mängis ta Tallinna Kalevis, 1946–1947 ka Eesti naiste korvpallikoondises. Mõistlik tuli 1947 Eesti meistriks ja oli üks suvespartakiaadi võitjaid ning võitis meistrivõistlustel 1948. aastal hõbeda ja 1954. aastal pronksi. Ta oli ka korvpallinaiskonna kapten. 1950–1951 kuulus Mõistlik Tallinna korvpallisektsiooni juhatusse, oli ka Tallinna sektsiooni esimees. Tegutses 1995. aastast Kalevi Veteranide Ühenduse eestseisuses ning Kalevi ja Eesti Teatriliidu revisjonikomisjonides. Alates 1996. aastast oli ta Kalevi auliige. Aastatel 1949–1965 töötas ta spordiühingus Kalev raamatupidajana ja 1965–2007 Tallinna Linnateatris pearaamatupidajana. 1997 Eesti Teatriliidu tehnilise töötaja auhind
Põlvamaa vapp

Põlvamaa vapp on Eestis asuva Põlva maakonna vapp. Vapp on registreeritud 7. novembril 1996. Kuldsel kilbil on kolm musta istuvat kobrast langeva talana vasakult langevas diagonaalreas. Nii nagu Põlvamaa on uustulnuk Eesti haldusjaotuses, on koprad uustulnukad Eesti loomariigis. Samuti on ühiseid jooni Põlvamaa inimestel ja kobrastel – mõlemad hoiavad natuke omaette, on visad, töökad ja ajavad kindlalt oma joont. Kolm väikest kobrast on kujutatud sellepärast, et Põlvamaa vallad moodustusid kolme varasema haldusüksuse põhjal. Põlvamaa lipp Maakonna sümbolid
Hair

Hair (inglise keeles 'juuksed') võib tähendada järgmist: Hair (muusikal), USA muusikal Hair (Lady Gaga laul) Hair (Little Mixi laul) ...
Mõistlik

Mõistlik on eesti perekonnanimi. Perekonnanime Mõistlik (Moistlik) on pandud Rava mõisavallas Järva-Jaani kihelkonnas Järvamaal ja Vasivere mõisavallas Kadrina kihelkonnas Virumaal[viide?]. Nimede eestistamisel määrati Mõistlik uueks perekonnanimeks isikuile, kelle perekonnanimi oli Vebel (1940. aastal Peningi vallas). 2018. aasta 1. jaanuari seisuga oli perekonnanimi Mõistlik Eestis 23 mehel ja 33 naisel. 2020. aasta 1. jaanuari seisuga on perekonnanimi Mõistlik 23 mehel ja 32 naisel. Perekonnanimi Mõistlik on levinuim Järva maakonnas, kus neid on maakonna 10 000 elaniku kohta 3,97. Aive Mõistlik, eesti haridustegelane (1957–) Anu Mõistlik (hiljem Kuusmaa, praegu Käver), eesti ajakirjanik (1980–) Astra Mõistlik, eesti moekunstnik Ave Maria Mõistlik, eesti aktivist ja ajakirjanik (1980–) Malle Mõistlik, eesti võrkpallur, sulgpallur ja sporditegelane (1943–2005) Marit Mõistlik, pianist Merilin Mõistlik (1980–) Piret Mõistlik, kohtunik Siim Mõistlik, advokaat (1983–) Tuuli Mõistlik, sotsiaaltöötaja (1972–) Vally Mõistlik, eesti korvpallur ja Linnateatri asutajaliige (1928–2019) Ülle Mõistlik, eesti orienteeruja (1938–) "Statistikaamet". Originaali arhiivikoopia seisuga 20. jaanuar 2020. Vaadatud 4. juunil 2020.
Basaa keel

Basaa keel (ka basa keel) on bantu keelte A-rühma kuuluv keel, mida räägivad basaad Kamerunis. Kõnelejaid oli 2005. aastal umbes 300 000. Basaa keel on toonikeel, keeles on neli tooni. https://www.ethnologue.com/language/bas https://phoible.org/languages/bas
Huvila

Huvila on eesti perekonnanimi. Nimede eestistamisel määrati Huvila uueks perekonnanimeks isikuile, kelle perekonnanimi oli Huberg. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Pohlak

Pohlak on eesti perekonnanimi. Perekonnanime Pohlak (Pochlack, Pochlak) on pandud seitsmes mõisavallas Järva-, Tartu-, Viljandi- ja Virumaal[viide?]. Nimede eestistamisel määrati Pohlak uueks perekonnanimeks isikuile, kelle perekonnanimi oli Grünmann ja Himmaksen. 2018. aasta 1. jaanuari seisuga on perekonnanimi Pohlak Eestis 108 mehel ja 125 naisel.
Kohl

Kohl võib tähendada järgmist: Kohl (aadlisuguvõsa) (:ru) Kohl (perekonnanimi) ...
Põlvamaa lipp

Põlvamaa lipp on Eestis asuva Põlva maakonna lipp. Lipp on registreeritud 7. novembril 1996. Põlva maakonna lipp koosneb kahest võrdse laiusega horisontaalsest värvilaiust, millest ülemine on valge ja alumine roheline. Valge laiu keskel on maakonna eritunnusena Põlvamaa vapp. Lipu laiuse ja pikkuse suhe on 7:11 ning normaalsuurus 105x165 cm. Põlvamaa vapp Põlva maakonna sümboolika Põlva maakonna ametlikul lehel. Põlva maakonna sümboolika Riigikantselei lehel.
Valeraha

Valeraha on valuuta imitatsioon, mis on valmistatud riigi või valitsuse loata. Valeraha tootmine või kasutamine on pettuse ja võltsimise vorm ehk kuritegu. Raha on võltsitud peaaegu sama kaua, kui see on maksevahendina kasutusel olnud. Enne paberraha kasutuselevõttu oli valeraha tegemise kõige levinum meetod mitteväärismetallide segamine puhta kulla ja/või hõbedaga. Praegusel ajal kasutatakse valeraha tootmiseks enamasti printereid. Tänapäeval kutsutakse kõige paremaid võltsitud rahatähti "superdollariteks", sest neil on kõrge kvaliteet ja suur sarnasus ehtsate USA dollaritega. Alates 2002. aastast, kui võeti kasutusele euro, on võltsitud ka euro pangatähti ja münte, kuid siiski oluliselt vähem kui USA dollareid. Valeraha tootmine on kahjustanud ühiskonda mitmel moel: vähendanud raha väärtust; vähendanud paberraha vastuvõetavust; suurendanud ringluses olevat raha kogust majanduses, mis on viinud inflatsiooni kasvuni. Traditsiooniline paberraha võltsimise vastu kasutatud meetod oli rahatähtedele lisatud detailne sügavtrükk, tänu millele oli lihtne valeraha ära tunda. Põhja-Ameerika kolooniates kasutati väga leidlikku meetodit, et vältida valeraha ringlust – pabertähtedele trükiti kindla taimelehe muster. Kuna taimelehes asuvad mustrid on väga unikaalsed ja keerulised, oli valeraha tootmine praktiliselt võimatu. Müntidel kasutati näiteks tehnikaid, kus servi töödeldi nii kvaliteetselt, et väärismetalle poleks saanud maha kraapida. Seda meetodit kasutati peamiselt kuldmüntide valmistamisel. Tehnoloogia areng 20. sajandi lõpul lihtsustas valeraha tootmist märkimisväärselt. Samas suutsid rahvusvahelised graveerimisbürood välja töötada ka uusi valeraha tootmise vastaseid süsteeme. Võeti kasutusele hologrammid, mitmevärvilised rahatähed, varjatud turvaribad, mikrotrükk, vesimärgid ja värvid, mille värv muutub sõltuvalt valguse kaldenurgast. Lisaks loodi ja kohandati ka tarkvaraprogramme – näiteks Adobe Photoshop modifitseeriti tootjate poolt selleks, et takistada skaneeritud pangatähtedega manipuleerimist. "Counterfeit Money". Counterfeit money. Wikipedia (2019) Counterfeit Money. Factmonster (2019) Raha ajalugu. Annaabi
Walter Isaacson

Walter Isaacson (sündinud 20. mail 1952 New Orleansis Louisianas) on ameerika ajakirjanik ja literaat (ajaloo- ja elulookirjanik), Ameerika Kunstide ja Teaduste Akadeemia liige. Ta lõpetas 1974. aastal Harvardi Ülikooli ajaloo ja kirjanduse alal. Sai Rhodese stipendiumi, mille toel täiendas end Oxfordi Ülikoolis filosoofia, politoloogia ja majandusteaduse alal. 1978. aastal sai ajakirja Time väliskorrespondendiks. Oli aastatel 1996–2001 Time'i tegevtoimetaja, 2001–2003 uudistekanali CNN esimees ja tegevjuht ning 2003–2018 humanitaaruuringutega tegeleva Aspeni Instituudi president. Aastatel 2011–2012 oli ta ühtlasi Ameerika Ajaloolaste Seltsi president. 2018. aastast on Isaacson New Orleansis asuva Tulane'i Ülikooli School of Liberal Artsi ajaloo osakonna ajalooprofessor. Ta on kirjutanud Henry Kissingeri, Benjamin Franklini, Albert Einsteini, Steve Jobsi ja Leonardo da Vinci elulooraamatud. 2005 – valiti Ameerika Filosoofiaseltsi liikmeks (sektsioon "Administraatorid, pangategelased ning avaliku ja erasektori arvamusliidrid") 2007 – Quill Award kategoorias "Biograafia" ("Einstein") 2012 – Gerald Loeb Award for Business Book ("Steve Jobs") 2012 – valiti ajakirja Time 100 mõjukama inimese hulka 2013 – Royal Society of Artsi Benjamin Franklini medal 2015 – Vanderbilti Ülikooli The Nichols-Chancellor's Medal 2016 – valiti Ameerika Kunstide ja Teaduste Akadeemia liikmeks (sektsioon "Ajakirjandus ja massikommunikatsioon") 1986 – The Wise Men: Six Friends and the World They Made. Simon & Schuster (kaasautor Evan Thomas) 1992 – Kissinger: A Biography. Simon & Schuster 2003 – Benjamin Franklin: An American Life. Simon & Schuster 2007 – Einstein: His Life and Universe. Simon & Schuster 2009 – American Sketches. Simon & Schuster 2011 – Steve Jobs. Simon & Schuster 2014 – The Innovators: How a Group of Inventors, Hackers, Geniuses, and Geeks Created the Digital Revolution. Simon & Schuster 2017 – Leonardo Da Vinci. Simon & Schuster 2009 – Einstein. Tema elu ja universum. Tõlkinud Matti Piirimaa, toimetanud Rein Põder. Tallinn: Eesti Raamat, 623 lk, ISBN 978-9985657508 [1] 2012 – Steve Jobs. Tõlkinud Ülle Jälle. Ajakirjade Kirjastus, 632 lk, ISBN 9949502080 [2] 2018 – Steve Jobs. Tõlkinud Ülle Jälle. Helios, 656 lk, ISBN 978-9949610648 [3] History. sah.columbia.edu Walter Isaacson. Biography. liberalarts.tulane.edu Walter Isaacson. thriftbooks.com Walter Isaacson: The Making of a Genius. Youtube, 18. oktoober 2018
Matthijs de Ligt

Matthijs de Ligt (sündinud 12. augustil 1999 Leiderdorpis) on Hollandi jalgpallur, kes mängib keskkaitsjana Saksamaa kõrgliigaklubis Müncheni Bayern ja Hollandi jalgpallikoondises. Ta liitus 2008. aastal Amsterdami Ajaxiga. Ajaxi põhimeeskonnas tegi ta debüüdi 21. septembril 2016 karikamängus Willem II vastu, lüües selles mängus ka värava. De Ligt sai sellega Clarence Seedorfi järel Ajaxi teiseks noorimaks väravalööjaks. Peagi kindlustas de Ligt koha Ajaxi põhikoosseisus. 24. mail 2017 sai ta mängus Manchester Unitedi vastu 17 aasta ja 285 päeva vanuselt noorimaks mängijaks, kes on Euroopa karikafinaalis mänginud. 2018. aasta märtsis määrati ta Ajaxi ajaloo kõige nooremaks kapteniks. Hooajal 2018–19 tuli ta Ajaxiga Hollandi meistriks. 2019. aasta juulis sõlmis ta viieaastase Itaalia kõrgliigaklubiga Torino Juventus . Hooajal 2019–20 tuli ta klubiga Itaalia meistriks. 2022. aasta juulis sõlmis ta viieaastase lepingu Müncheni Bayerniga. 2018. aastal pälvis esimese kaitsjana Golden Boy auhinna. Samal hooajal valiti ta ka Hollandi jalgpalli tulevikutalendiks. 2019. aastal valiti ta Hollandi aasta jalgpalluriks. Debüüdi Hollandi jalgpallikoondises tegi de Ligt 25. märtsil 2017 mängus Bulgaaria vastu. Koondisekarjääri esimese värava lõi ta 24. märtsil 2019 EM-i valikmängus Saksamaa vastu. Ta kuulus Hollandi koondisse 2021. aasta Euroopa meistrivõistlustel. Ajax Eredivisie : 2018–19 KNVB beker: 2018–19 Juventus Serie A: 2019–20 Coppa Italia: 2020–21 Supercoppa Italiana: 2020 Müncheni Bayern DFL-Supercup: 2022
Pegasus (täpsustus)

Pegasus võib tähendada järgmist: Pegasos, tegelaskuju vanakreeka mütoloogiast Pegasus (klubi), kirjanike klubi Pegasus (kohvik) Pegasus (kirjastus) Pegasus (tähtkuju) Pegasus (jõelaev) Pegasus (kanderakett) Pegasus (haubits) Pegasus, kosmosesõjalaev telesarjas "Battlestar Galactica"
Pärnumaa lipp

Pärnumaa lipp on Eestis asuva Pärnu maakonna lipp. Lipp on registreeritud 26. septembril 1996. Pärnu maakonna lipp koosneb kahest võrdse laiusega horisontaalsest värvilaiust, millest ülemine laid on valge ja alumine roheline. Valge laiu keskel on maakonna eritunnusena Pärnumaa vapp. Lipu roheline toon on rahvusvahelise Pantone värvitabeli järgi 355C. Lipu laiuse ja pikkuse suhe on 7:11 ning normaalsuurus 105x165 cm. Pärnumaa vapp Pärnu maakonna sümboolika Pärnu maavalitsuse kodulehel Pärnu maakonna sümboolika Riigikantselei lehel
Ravila vald

Ravila vald oli mitme Eesti valla nimi: Ravila vald (1939) Ravila vald (1866), Kose kihelkonnas Ravila vald (1899), Kose kihelkonnas
Rudolf (eesnimi)

Rudolf on mehenimi. 2018. aasta 1. jaanuari seisuga oli see Eestis populaarsuselt 282. mehenimi. 1. jaanuari 2018 seisuga oli Eestis eesnimi Rudolf 460 mehel. 2023. aasta 1. jaanuari seisuga oli Eestis eesnimi Rudolf 426 mehel, see oli populaarsuselt 314. mehenimi. Rudolf (Austria-Ungari) Rudolf Allabert Rudolf Tobias ... https://web.archive.org/web/20171025142107/http://www.stat.ee/public/apps/nimed/RUDOLF (vaadatud 02.03.2019) http://www.stat.ee/nimed/RUDOLF Rudolf statistikaameti andmebaasis
Juudi autonoomse oblasti vapp

Juudi autonoomse oblasti vapp on Venemaa haldusüksuse Juudi autonoomse oblasti vapp. Vapil on kujutatud kuldset ussuuri tiigrit. Vapi laiuse ja kõrguse suhe on 8:9.
Raplamaa vapp

Raplamaa vapp on Eestis asuva Rapla maakonna vapp. Vapp on registreeritud 7. novembril 1996. Hõbedase ristiga neljaks jaotatud kilbi esimene ja neljas väli on punane, teine väli kuldne ja kolmas väli sinine. Värvid on võetud Raplamaad ümbritsevate maakondade vapi taustavärvidest. Harjumaa-punane, Järvamaa-sinine, Pärnumaa-kollane ja Läänemaa ka punane. Raplamaa lipp Rapla maakonna sümboolika Uuel standardmargil Raplamaa
Kosh

Kosh võib tähendada järgmist: Kosh (Armeenia), asula Armeenias Kosh (Babylon 5) (ka Kosh Naranek), tegelane teleseriaalist "Babylon 5" ...
Pakkumine ja nõudlus

Pakkumine ja nõudlus on mikroökonoomika osa, mis käsitleb hinna kujunemist turul. Seda väljendatakse graafiliselt nõudluskõvera abil. Pakkumise ja nõudluse võrdumisel on turul tasakaal. Pakkumine on seos kauba hinna ja selle koguse vahel, mida tootjad soovivad ja suudavad antud ajaperioodil müüa. Nõudlusseaduse kohaselt on kauba hind ja nõutav kogus antud ajaperioodil pöördvõrdeliselt seotud. See tähendab, et madalama hinna korral ostavad tarbijad seda kaupa rohkem, kui nad ostaksid kõrgema hinna korral. Pakkumist mõjutavad: tehnoloogia tase vajalike ressursside hinnad alternatiivsete kaupade hinnad tootjate ootused tootjate arv Nõudlus on seos hüvise hinna ja selle koguse vahel, mida tarbijad antud ajaperioodil soovivad ja suudavad osta. See sõltuvus on tavaliselt võrdeline, st. mida kõrgem on hind, seda suurem on pakutav kogus ning seda seost tuntakse pakkumisseaduse nime all. Nõudlust mõjutab: tarbijate sissetulek teiste kaupade hinnad tarbijate ootused tarbijate arv tarbijate maitse eelistused Fraasi "pakkumine ja nõudlus" kasutas esimest korda James Denham-Steuart oma essees "Inquiry into the Principles of Political Economy", mis avaldati aastal 1767. Adam Smith kasutas seda fraasi esmalt oma raamatus "The Wealth of Nations", mis avaldati 1776. Veel kasutas seda fraasi David Ricardo peatükis "On the Influence of Demand and Supply on Price" oma 1817 aasta avaldatud teoses "Principles of Political Economy and Taxation". Hamid S. Hosseini on öelnud, et nõudlust ja pakkumist mõistsid juba mõned moslemitest haritlased, nagu selleks oli Süüria 14 sajandi haritlane Ibn Taymiyyah, kes kirjutas:"Kui vajadus tootele suureneb samal ajal kui toote saadavus väheneb, siis hind tõuseb. Teisest küljest, kui toote saadavus suureneb ja selle vajadus väheneb siis hind langeb." Nõudluse ohjamine Nõudluskõver https://en.wikipedia.org/wiki/Supply_and_demand https://anukull.files.wordpress.com/2015/12/mt-loeng-03-1-pajuste-noudmine-ja-pakkumine.pdf https://www.richmondfed.org/~/media/richmondfedorg/publications/research/economic_review/1992/pdf/er780201.pdf https://mpra.ub.uni-muenchen.de/53462/1/MPRA_paper_53462.pdf
Eraettevõte

Eraettevõte on eraomandil põhinev ettevõte. https://www.eki.ee/dict/ekss/index.cgi?Q=eraettevõte&F=M
Müügipersonal

Müügipersonal (Sales Force) on töötajate rühm ettevõttes, kelle ülesanne on klientidele maha müüa ettevõtte pakutavad tooted või teenused.. Müügipersonal on seotud tavaliselt tellimuste vastuvõtmisega. Müügipersonal ei vastuta turundustegevuse ja reklaaminduse eest. Müügipersonali rollid Müügipersonali valik Viitamine Luua teadlikkus ja tekitada kiire toote omaksvõtmine Arendada välja uusi turusegmente ning tungida veel sügavamale olemasolevatesse erinevatesse turgudesse Keskenduda olemasolevate tarbijate tõhusale ning kvaliteetsele teenindamisele ja nende säilitamisele Rõhutada tõhusust, kaitsta kriitilisi ja püsivaid kliente, loobuda kahjumlikest segmentidest Kõige suurema mahu müügipersonaliga on seotud tavaliselt tööstuslikud müügid. Tööstusvaldkonna müügijõud võib ulatuda 20 inimesest kuni 60-ni ning võib vastutada kogu Ameerika Ühendriikide müügi eest. Müügipersonal võidakse määrata ka konkreetsetele klientidele, turgudele või toodetele geograafiliste piirkondade järgi. Heal tasemel müügipersonal on see isik, kes suudab langetada õigeid otsuseid ning lahendab probleeme. Kui olemasolev müügipersonal on hea ja see on rohkem kui piisav tulevase majanduskasvu kütmiseks, võib inimeste arvu hoida sama ja lihtsalt teha mõnda täiendavat koolitust või võib-olla uuendatud kompensatsioonipaketti. Teisest küljest võib ettevõttes müügipersonali hulk vajadusel kasvada suuremaks või ka jääda sama suureks, kuid kui on erinevad inimesed, kes täidavad piisavalt hästi oma müügipositsioone. Esimene samm müügipersonali valikul on otsustada, mida oodatakse müügipersonalilt ja mida ta on võimeline tegema. Mõnede ettevõtete puhul, kes müüvad suurema osa postimüügi või Interneti kaudu, on müügipersonal täielikult vaba valikuvõimalus. Sellisel juhul võite eeldada, et teie müügipersonal hakkab käitlema ainult suuremaid kontosid, jättes väiksemad tellimused klienditeeninduse töötajatele ja tellijatele. "sales force". et.glosbe.com. Vaadatud 05.03. {{netiviide}}: kontrolli kuupäeva väärtust: |Kasutatud= (juhend) "SALES FORCE". Cambridge Advanced Learner's Dictionary & Thesaurus. Vaadatud 02.03.2019. "Sales Force". www.inc.com. INVALID DATE. Vaadatud 01.03.2019. {{netiviide}}: kontrolli kuupäeva väärtust: |Aeg= (juhend) "Marketing and Strategy- Sales Force". www.mbaskool.com. Vaadatud 03.03.2019. "Sales Force". www.inc.com. INVALID DATE. Vaadatud 03.03.2019. {{netiviide}}: kontrolli kuupäeva väärtust: |Aeg= (juhend) "Sales Force". Entrepreneur. Vaadatud 02.03.2019.
Raplamaa lipp

Raplamaa lipp on Eestis asuva Rapla maakonna lipp. Lipp on registreeritud 7. novembril 1996. Rapla maakonna lipp koosneb kahest võrdse laiusega horisontaalsest värvilaiust, millest ülemine laid on valge ja alumine roheline. Valge laiu keskel on maakonna eritunnusena Raplamaa vapp. Lipu laiuse ja pikkuse suhe on 7:11 ning normaalsuurus 105x165 cm. Raplamaa vapp Rapla maakonna sümboolika Riigikantselei lehel